Mauritsz de Kort

Mauritsz J. de Kort (☆ 1973 na Aruba) ta un hurista di Kòrsou ku desde 4 di novèmber 2025 ta sirbi komo Gobernador di Kòrsou.Benoeming Gouverneur van Curaçao, Rijksoverheid (30 di yüni 2025) Anteriormente e tabata presidente di Korte Komun di Hustisia di Aruba, Kòrsou i Sint Maarten i di Boneiru, Sint Eustatius i Saba (2022-2025).Mr. Mauritsz de Kort proposed for appointment to vice-president Court of Justice on Curaçao and Bonaire, dutchcaribbeanlegalportal.com (18 di mart 2017) 

 Bida i karera 
Mauritsz de Kort a nase i lanta na Aruba, yu di un tata arubano i un mama yu'i Kòrsou. El a kompletá VWO na Colegio Arubano y despues a sali pa Hulanda, unda el a studia na HEAO na Arnhem. Na 1999 el a optené su master den lei na Universidat di Leiden i seguidamente un postgrado na Universidat di London.

Despues di su estudio, De Kort a traha komo abogado na Aruba, Kòrsou i Sint Maarten. Na 2007, el a kuminsa un entrenamentu komo amtenar hudisial (RAIO, Rechterlijk Ambtenaar In Opleiding), ku el a termina eksitosamente na 2011. Despues el a wòrdu nombrá hues na Korte Komun di Hustisia (GHJ), unda el a traha na Kòrsou di 2011 pa 2015. Despues el a wòrdu traslada pa korte na Sint Maarten. Promé ku su traspaso pa Sint Maarten De Kort tabata enkarga ku prensa na Kòrsou (persrechter) i na Sint Maarten el a ehersé e funshon aki tambe te ku 1 di mart 2017.Mauritsz de Kort postula pa bira Vice Presidente di Corte di Husticia di Corsou y Boneiro, masnoticia.com (20 di mart 2017)

Dia 1 di aprel 2017, De Kort a keda nombrá visepresidente di GHJ pa e kortenan na Kòrsou i Boneiru dor di Konseho di Minister di Reino, despues di Eunice Saleh. Den e posishon aki, el a regresa Kòrsou. Entrante 1 di yanüari 2022, el a wòrdu nombrá presidente di Korte pa tur pais karibense i órgano públiko denter di Reino: Aruba, Kòrsou, Sint Maarten, Boneiru, Sint Eustatius i Saba.New President of Joint Court of Justice, curacaochronicle.com (21 di novèmber 2021) El a wòrdu instalá ofisialmente dia 25 di mei 2022 durante un seremonia den presensia di e gobernadornan di Aruba i Kòrsou.

Komo Presidente di Korte, De Kort a pone enfasis fuerte riba fortifikashon di e estado di derecho den Karibe Hulandes. El a defendé invershonnan adishonal, a enfatisá e importansia di e bienestar di huesnan i a boga pa rekrutamentu di talento hurídiko regional. El a referí, entre otro, na e konsepto di ‘Felisidat Nashonal Bruto’ komo un midi mas amplio di bienestar sosial denter di e sistema di hustisia.President of Joint Court Highlights Judicial Wellbeing and Urges Greater Support from Kingdom Governments, curacaochronicle.com (7 di aprel 2025)

Ademas di su karera hurídiko, De Kort ta aktivo riba tereno sosial. For di yüni 2022, e ta miembro di direktiva di Prins Bernard Cultuurfonds Caribisch Gebied (PBCCG, awendia Cultuurfonds Caribisch Gebied), ku ta sostené proyektonan riba tereno di arte, kultura i naturalesa riba e seis isla karibense di Reino. Su enbolbimentu ta subraya su vision di poder hudisial komo parti di sosiedat i komo un brug entre lei, kultura i komunidat.

Dia 30 di yüni 2025 su nombramentu komo Gobernador di Kòrsou i susesor di Lucille George-Wout a keda anunsiá.

Kategoria:Hende
Kategoria:Kòrsou